Ek is 30 en besig om te skei weens ’n affair – hare (25), nie myne nie. Gelukkig is daar geen kinders nie.
Kenners het in ’n navorsingsprojek wat in 2013 in die Journal of Positive Psychology gepubliseer is, bevind dit duur langer as twee jaar om te herstel van ’n langtermynverhouding wat op die rotse beland het en sowat 11 weke van ’n korttermynverhouding.
Jy kan gerus jou hulp by ’n dierewel­synorganisasie aanbied. Ek is seker iewers wag ’n wollerige viervoet op jou versorging.
Ek besef vandag my man van amper 70 tel meer sy selfoon en die afstandbeheerder vir sport­uitsendings op as wat hy aan my raak. Hy skeep my af.
Vrees vir verandering asook so ’n groot verlies laat mense dikwels na binne vlug. Dan word hulle ’n toeskouer pleks van ’n deelnemer aan die lewe. Miskien troos dit hom om onbetrokke in die sosiale media met vreemdes en bekendes kontak te maak.
Ek soek ’n vriendin vir my geskeide pa wat al 11 jaar lank alleen is. Hy het iemand nodig, want hy word ouer en woon alleen op die plaas.
Dink jy ek moet hom aan moontlike huweliksmaats voorstel? Ons is ’n groot gesin met baie kleinkinders, maar van ons het om werkredes geëmigreer.
Elf jaar is ’n lang tyd. Moontlik het hy aanmoediging nodig, maar jou pa is ’n volwasse man wat al jare lank sy eie potjie krap.
Moedig hom aan om sy belangstellings uit te leef en gesels openlik met hom oor hoe jy oor ’n moontlike maat vir hom voel.
Ek weet nie of ek al my tweeling (’n seun en ’n dogter) op vier jaar oud by die kleuterskool kan skei wanneer hulle soontoe gaan nie. Soms dring kleuterskole daarop aan dat hulle in ver­skillende klasse moet wees.
Die twee was onlangs noodgedwonge ’n naweek lank geskei: Sy was saam met haar oupa en hy saam met my en sy ousus.
Hulle het elk hul eie kamer, maar was tot dusver in dieselfde klas by die skool. Sy is altyd bekommerd oor haar broer en wat hy doen wanneer hulle geskei is.
Omdat jy heeltyds by hulle is, sal jy die beste weet wat vir elkeen afsonderlik sowel as gesamentlik goed sal wees en wat hul emosionele ontwikkeling sal bevorder.